Babelscape/SREDFM huggingface dataset:
Σύγχρονα Εβραϊκά

Τα Σύγχρονα Εβραϊκά ή Εβραϊκά του Ισραήλ (, "'ιβγίτ χαντασά" – "Σύγχρονα Εβραϊκά" ή "Νέα Εβραϊκά"), γνωστότερη ως Εβραϊκά ( ιβρίτ) είναι η επίσημη μορφή της εβραϊκής γλώσσας που ομιλείται σήμερα. Ομιλείται από τα αρχαία χρόνια. Η Εβραϊκή γλώσσα είναι μέλος του χαναανικού κλάδου των σημιτικών γλωσσών. Η Εβραϊκή γλώσσα αντικαταστάθηκε από την δυτική διάλεκτο της αραμαϊκής γλώσσας ως καθομιλουμένη γλώσσα των Εβραίων στις αρχές του 3ου αιώνα π.Χ., αν και συνέχισε να χρησιμοποιείται ως λειτουργική και λογοτεχνική γλώσσα. Αναβιώθηκε ως ομιλούμενη γλώσσα στον 19ο και 20ό αιώνα και είναι η επίσημη γλώσσα του Ισραήλ. 

Εάν προστεθεί ο αριθμός των μητρικών ομιλητών της γλώσσας, των ανθρώπων που την γνωρίζουν άπταιστα και αυτών που δεν την γνωρίζουν άπταιστα, τα σύγχρονα εβραϊκά ομιλούνται από περίπου 9 εκατομμύρια άτομα. Οι περισσότεροι ομιλητές είναι πολίτες του Ισραήλ: περίπου πέντε εκατομμύρια ισραηλινοί ομιλούν τα σύγχρονα εβραϊκά ως μητρική γλώσσα, 1.5 εκατομμύριο άτομα είναι μετανάστες στο Ισραήλ, 1.5 εκατομμύριο άτομα είναι Άραβες πολίτες της χώρας που συνήθως ομιλούν τα αραβικά ως μητρική γλώσσα και μισό εκατομμύριο είναι Εβραίοι της διασποράς ή μετανάστες από το Ισραήλ.

Ο επίσημος ρυθμιστής φορέας της γλώσσας είναι η Ακαδημία για την Εβραϊκή γλώσσα.
Αχμέντ ιμπν Μουχάμαντ ιμπν Χαλίφα

Ο Αχμέντ ιμπν Μουχάμαντ ιμπν Χαλίφα (αραβικά: "أحمد بن محمد بن خليفة‎") θεωρείται ο ιδρυτής της δυναστείας Χαλίφα του Μπαχρέιν, καθώς ήταν ο πρώτος μονάρχης ή χακίμ (δηλ. "ηγεμόνας") του Μπαχρέιν. Όλοι οι μονάρχες του Μπαχρέιν είναι απόγονοι του Αχμέντ ιμπν Μουχάμαντ ιμπν Χαλίφα, που είναι ιστορικά γνωστός ως ο «Αχμέντ αλ-Φατέχ» ("Αχμέντ ο Κατακτητής") λόγω της κατάληψης του Μπαχρέιν από τον ίδιο.

Ο Αχμέντ ιμπν Μουχάμαντ ιμπν Χαλίφα γεννήθηκε στο Κουβέιτ κατά το α΄ μισό του 18ου αιώνα και πέθανε στις 18 Ιουλίου 1795 στο Μπαχρέιν.

Όταν ο Νασρ Αλ-Μαντκούρ, τον οποίο οι Πέρσες είχαν διορίσει ως ηγεμόνα του Μπαχρέιν, πολιόρκησε τη Ζουμπάραχ το 1783, ηττήθηκε και εκδιώχθηκε από έναν στρατό με επικεφαλής τον Αλ Μπιν Αλή, θείο του Αχμέντ ιμπν Μουχάμαντ ιμπν Χαλίφα. Ο τελευταίος συνέχισε τις στρατιωτικές νίκες και κατέκτησε το Μπαχρέιν το ίδιο έτος.

Η δυναστεία έχασε το Κατάρ, κατά τη διάρκεια του 19ου αιώνα, όμως διατήρησε το Μπαχρέιν στο οποίο ηγεμονεύει ως σήμερα.

Ο Αχμέντ ιμπν Μουχάμαντ ιμπν Χαλίφα απέκτησε τέσσερις γιους: Αμντουλλάχ, Σαλμάν, Μωχάμεντ και Γιουσίφ.
Ζηναΐδα Βοναπάρτη

Η Ζηναΐδα Βοναπάρτη ("Zénaïde Bonaparte", 8 Ιουλίου 1801 - 8 Αυγούστου 1854) ήταν κόρη του Ιωσήφ Βοναπάρτη.
Πατ Μιλς

Ο Πατ Μιλς (Pat Eamon Mills, γεν. 1949) είναι Βρετανός εκδότης, συγγραφέας και δημιουργός κόμικς. Μαζί με το συγγραφέα Τζον Βάγκνερ πιστώνεται τη ριζική αναβάθμιση και ανανέωση της βρετανικής βιομηχανίας κόμικς κατά τη δεκαετία του ’70 στην οποία παραμένει εξέχουσα μορφή έκτοτε. Αποκαλείται σαν «Ο νονός των Βρετανικών Κόμικς». Γνωστός ως ένας εκ των βασικών συντελεστών στη δημιουργία των βρετανικών εικονογραφημένων περιοδικών περιπετειών δράσης "Action" (1976 - 1977) και "2000AD" (1977 – σήμερα), ο Μιλς αναγνωρίζεται επίσης ευρέως και για την καθοριστική συνεισφορά του στην εξέλιξη του εμβληματικού χαρακτήρα "Judge Dredd". Τις πλέον αξιομνημόνευτες δημιουργίες του αποτελούν οι σειρές "Slaine", "Charley’s War", "ABC Warriors", "Nemesis the Warlock" και "Requiem Vampire Knight". Τα έργα του χαρακτηρίζουν η βιαιότητα και η αντί-εξουσιαστική χροιά.
Σανέλ Πρέστον

Η Σανέλ Πρέστον (γεν. 1 Δεκεμβρίου 1985) είναι Αμερικανίδα πορνοστάρ. Έχει φωτογραφηθεί για το εξώφυλλο του περιοδικού Penthouse τον Μάρτιο του 2012. Εντάχθηκε στην βιομηχανία του πορνό το 2010.

Γεννήθηκε στο Φέρμπανκς της Αλάσκας, όπου πέρασε τα πρώτα της χρόνια. Έχει αγγλική, γερμανική και ισπανική καταγωγή. Στην ηλικία 19 ετών μετακόμισε στη Χαβάη, όπου έζησε εκεί για έξι χρόνια. Πριν εργαστεί ως πορνοστάρ εργάστηκε για ένα χρόνο ως στρίπερ. Επίσης έχει άδεια εργασίας αισθητικού.
Μαρκ Κλάτενμπεργκ

Ο Μαρκ Κλάτενμπεργκ (αγγλικά: "Mark Clattenburg", γενν. στις 13 Μαρτίου 1975) είναι Άγγλος πρώην διαιτητής ποδοσφαίρου. 

Ο Κλάτενμπεργκ είναι πρώην μέλος της Πρέμιερ Λιγκ και της Ποδοσφαιρικής Ένωσης της Κομητείας Ντάραμ και επίσης πρώην διαιτητής της FIFA. Έχει διαιτητεύσει διάφορους αξιοσημείωτους αγώνες, συμπεριλαμβανομένου του Τελικού του ΟΥΕΦΑ Τσάμπιονς Λιγκ 2015-16 και του Τελικού του Ευρωπαϊκού Πρωταθλήματος 2016. Ο Κλάτενμπεργκ θεωρείται ένας από τους πιο διακεκριμένους Ευρωπαίους διαιτητές της γενιάς του.
Ματθίλδη Βοναπάρτη

Η Ματθίλδη Βοναπάρτη ("Mathilde Bonaparte", 27 Μαΐου 1820 - 2 Ιανουαρίου 1904) ήταν κόρη του Ιερώνυμου Βοναπάρτη.
Ρον Σμιθ

Ο Ρον Σμιθ (Ronald George ‘Ron’ Smith, Bournemouth, Σαουθάμπτον, Αγγλία, 1928 – 10 Ιανουαρίου 2019) ήταν Βρετανός εικονογράφος και δημιουργός κόμικς με καριέρα διάρκειας σχεδόν πέντε δεκαετιών. Εργάσθηκε κυρίως για λογαριασμό των εταιρειών "D.C. Thomson" (περιοδικά "Warlord", "The Victor", "Hotspur", "Bandy", "Judy") και "I.P.C./Fleetway" (τίτλοι "Wildcat", "M.A.S.K.", "Toxic Crusaders") αλλά και του αγγλικού παραρτήματος της "Marvel". Από τις πιο γνωστές δημιουργίες του είναι η συνεισφορά του στην διάσημη εικονογραφημένη σειρά επιστημονικής φαντασίας Δικαστής Ντρεντ ("Judge Dredd") στο περιοδικό "2000AD" (1979 – 1994) και στην εφημερίδα "Daily Star".
Φρεντ Μπέικερ

Ο Φρεντ Μπέικερ (Fred Baker, απεβ. 4 Ιουνίου 2008) ήταν Βρετανός σεναριογράφος και δημιουργός κόμικς. Ήταν ένας από τους πλέον παραγωγικούς και ποιοτικούς συγγραφείς στην ιστορία της βρετανικής εικονογραφημένης παραγωγής.

Ο Baker αρχικά εργαζόταν ως συγγραφέας ιστοριών για μικρά κορίτσια στον οργανισμό "Amalgamated Press" (για τα περιοδικά "Chips", "Film Fun", "Valentine" και "Radio Fun"). Από το 1966 εργάσθηκε ως ελεύθερος επαγγελματίας, ωστόσο μετά τη γνωριμία του με τον εκδότη της εταιρείας "I.P.C.", Μπάρι Τόμλινσον , στράφηκε στην αγορά εικονογραφημένων περιοδικών αθλητικής δράσης για αγόρια ("Tiger", "Roy of the Rovers", "Valiant", "Buster", "Lion", "Champ", "Thunder" κ.α.). Μία από τις πρώτες του δημιουργίες ήταν η σειρά "Skid Kids" (περιοδικό "Buster", 1966-1971), ενώ επί σειρά πολλών ετών συνέγραψε τις σειρές "Martin’s Marvellous Mini" ("Tiger"), "Tommy’s Troubles" ("Roy of the Rovers"). Απασχολήθηκε στις εταιρείες "D.C. Thomson" και "I.P.C./Fleetway". Συνεργάστηκε με άλλους εκδότες και συγγραφείς, όπως οι Φρανκ Σ. Πέπερ, Colin Page, Τομ Τάλι, Ted Cowan και με τους εικονογράφους John Vernon, John Gillatt, Μάικ Ουέστερν, Ντέιβιντ Σκιου, Άντζελο Τοντάρο, Μπάρι Μίτσελ Tom Kerr και Χούλιο Σκιαφίνο, για τη δημιουργία των σειρών "Skid Solo" (στα περιοδικά "Hurricane", "New Eagle"), "Billy’s Boots" (περιοδικά "Scorcher" και "Striker" 1970 - 1990), "Hot-Shot Hamish" (περιοδικά "Scorcher & Score" και "Tiger"), "Mighty Mouse" ("Tiger"), "His Sporting Lordship" ("Smash"), "Crowe Street Comp." ("Eagle"), "Nipper" ("Tiger") κ.α. Από τις τελευταίες του δουλειές ήταν το σενάριο της ποδοσφαιρικής σειράς "We Are United" που παρουσιάστηκε από το περιοδικό "Champ" (1984-85) της εταιρείας "D.C. Thomson".
Ο Μπέικερ αποσύρθηκε από το χώρο τη δεκαετία του ’90 και τα τελευταία χρόνια της ζωής του ζούσε με την οικογένειά του στην Κορνουάλη, αλλά προσβλήθηκε από τη νόσο Αλτζχάιμερ και τελικά απεβίωσε από πνευμονία.
Ευάγγελος Μάλλιος

Ο Ευάγγελος Μάλλιος (Κορακοχώρι Ηλείας, 1929 – Παλαιό Φάληρο, 15 Δεκεμβρίου 1976 ) ήταν Έλληνας, κατά δήλωση του εθνικιστής, αξιωματικός της Αστυνομίας (Αστυνόμος Α') που έγινε γνωστός για τη δράση του την περίοδο της Χούντας των Συνταγματαρχών (1967 - 1974), όταν υπηρετούσε στη Γενική Ασφάλεια Αθηνών. Ο Μάλλιος κατηγορήθηκε για βασανισμούς κρατουμένων πολιτών όμως ο ίδιος αρνήθηκε τις κατηγορίες για βασανιστήρια σε βάρος πολιτικών ή ποινικών κρατουμένων. Ο Αστυνόμος Μάλλιος δέχθηκε δολοφονική επίθεση στο Παλαιό Φάληρο, από την ακρο-αριστερή τρομοκρατική ομάδα «Επαναστατική Οργάνωση 17 Νοέμβρη» που έδρασε από το 1974 έως και τις παραμονές της διεξαγωγής των Ολυμπιακών Αγώνων του 2004, και εξ αιτίας της εξέπνευσε στις 02:00 μετά τα μεσάνυχτα της Τετάρτης 15 Δεκεμβρίου, μέσα στο χειρουργείο της Γενικής Κλινικής Παλαιού Φαλήρου, περίπου τρία χρόνια πριν την δολοφονία του στενού του φίλου, συναδέλφου και συνεργάτη του Πέτρου Μπάμπαλη που είχε επίσης κατηγορηθεί στο παρελθόν για βασανισμούς κρατουμένων.

Ο Ευάγγελος Μάλλιος ήταν έγγαμος και πατέρας δύο γιων, του Ιωάννη και του Αλέξανδρου, ηλικίας έξι και τεσσάρων ετών την εποχή της δολοφονίας του πατέρα τους.
Μπετβιλέρ

Το Μπετβιλέρ ( ) είναι μια κοινότητα στο νομό Μοζέλ της διοικητικής περιοχής Γκραντ Εστ στη βορειοανατολική Γαλλία. 

Το χωριό ανήκει στο Παιΰ ντε Μπιτς . Αναφέρεται για πρώτη φορά το 1157, με τις μορφές «Μπεντεμπιούρ» και «Μπεντβιλέρ» το 1496 (στην καθομιλουμένη). Το σημερινό χωριό χτίστηκε τον 16ο αιώνα.
Μπεζάνζ-λα-Πετίτ

Το Μπεζάνζ-λα-Πετίτ ( ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Ρεντά Μαλέκ

Ο Ρεντά Μαλέκ (, 21 Δεκεμβρίου 1931 – 29 Ιουλίου 2017) ήταν Πρωθυπουργός της Αλγερίας από τις 21 Αυγούστου 1993 έως τον Απρίλιο 1994. Κατά τη διάρκεια της βραχυπρόθεσμης θητείας του, η οποία συνέπεσε με τα πρώτα χρόνια του αλγερινού εμφυλίου πολέμου, ακολούθησε μια σκληρή αντι-ισλαμική πολιτική και διαπραγματεύτηκε επιτυχώς την ελάφρυνση του χρέους με το Διεθνές Νομισματικό Ταμείο (ΔΝΤ), μετά την εφαρμογή ενός σχεδίου μεταρρυθμίσεων του ΔΝΤ.
Μπικενόλτς

Το Μπικενόλτς ( ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. 

Τον 18ο αιώνα υπήρχε μια κοινότητα στο Μεννονίτ εκεί και μια στο Μπουγενόφ, και μια άλλη στο Σβαμπενόφφ.
Μπιμπίς

Το Μπιμπίς( ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. Παλαιότερα γνωστό ως Μπίμπερσεϊμ, το παλιό χωριό καταστράφηκε εντελώς κατά τη διάρκεια του Τριακονταετούς Πολέμου. Οι τοποθεσίες Νεντόρφ (Γερμανικά: Νόιντορφ) και Ροντλά (Γερμανικά: Ρόντλαχ) είναι ενσωματωμένες στην κοινότητα από το 1810. 

"Το Μπιμπίς" είναι επίσης ένας όρος "αγάπης στα" γαλλικά που βασίζεται στον όρο «μπις» (ελάφι).
Δάφνες στο ρινγκ

Οι Δάφνες στο ρινγκ (αγγλικά: Body and Soul) είναι ένα δραματικό φιλμ νουάρ πυγμαχίας, αμερικανικής παραγωγής του 1947 σε σκηνοθεσία Ρόμπερτ Ρόσσεν και σενάριο του Άμπραχαμ Πολόνσκι. Πρωταγωνιστούν ο Τζον Γκάρφιλντ και η Λίλι Πάλμερ. Θεωρείται η πρώτη εξαιρετική ταινία για την πυγμαχία και το κορυφαίο παράδειγμα του υπο-είδους "boxing noir", καθώς και ο πνευματικός πρόγονος πολλών ταινιών πυγμαχίας που θ' ακολουθήσουν, συμπεριλαμβανομένης και του Οργισμένο είδωλο (1980) του Μάρτιν Σκορτσέζε με τον Ρόμπερτ Ντε Νίρο, και το Ρόκι (1976) με τον Σιλβέστερ Σταλόνε.
Πορτογαλική Δυτική Αφρική

Η Πορτογαλική Δυτική Αφρική ή Πορτογαλική Ανγκόλα ήταν μια αποικία του Βασιλείου της Πορτογαλίας και, από το 1910, της Δημοκρατίας της Πορτογαλίας.

Η Πορτογαλία αρχικά κυριάρχησε κατά μήκος της ακτής του Ατλαντικού και, συμμετέχοντας σε στρατιωτικές συγκρούσεις με το Βασίλειο του Κονγκό, κατάφερε σταδιακά από τον 18ο αιώνα να αποικίσει την ενδοχώρα της σημερινής Ανγκόλας. Ο πλήρης έλεγχος της επικράτειας δεν επιτεύχθηκε πριν από τις αρχές του 20ου αιώνα, όταν οι συμφωνίες με άλλες ευρωπαϊκές δυνάμεις καθόρισαν τα ανατολικά σύνορα της αποικίας. Στις 11 Ιουνίου 1951 το πολιτικό καθεστώς της αποικίας αναβαθμίστηκε και έγινε Υπερπόντια Επαρχία της Αγκόλας και τελικά, το 1972, Κράτος της Αγκόλας. Το 1975, η Πορτογαλική Αγκόλα έγινε η ανεξάρτητη Λαϊκή Δημοκρατία της Αγκόλας.
Λεωνίδας Μυλωνάδης

Ο Λεωνίδας Μυλωνάδης του Δημόκριτου (18??-1922) ήταν Έλληνας πολιτικός. Υπηρέτησε ως δήμαρχος Χίου από το 1916 ως το 1920 και ξανά το 1922, χρονιά στην οποία απεβίωσε.
Ο υπόκοσμος εκδικείται

Ο υπόκοσμος εκδικείται (Πρωτότυπος τίτλος: Cry Danger) 
είναι ένα φιλμ νουάρ Αμερικανικής παραγωγής του 1951 σε σκηνοθεσία Ρόμπερτ Πάρις και σενάριο των Γουίλιαμ Μπάουερς, Ζερόμ Κάντι. Πρωταγωνιστούν οι Ντικ Πάουελ, Ρόντα Φλέμινγκ, Ρίτσαρντ Έντμαν, Γουίλιαμ Κόνραντ, και η Τζιν Πόρτερ.
Μπιονκούρ

Το Μπιονκούρ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Μπινίνγκ

Το Μπινίνγκ ( , Φραγκονικά της Λωρραίνης : "Μπάινινγκε") είναι μια κοινότητα στο νομό Μοζέλ της διοικητικής περιοχής Γκραντ Εστ στη βορειοανατολική Γαλλία.

Το χωριό ανήκει στην διακοινοτική περιοχή του Παιΰ ντε Μπιτς.
Θεόδωρος Λέκκας

Το Θεόδωρος Λέκκας ή Θεόδωρος Λέκας, μπορεί να αναφέρεται:

* στον Θεόδωρος Ι. Λέκας (βουλευτής Αττικοβοιωτίας), (1865-1936)
* στον Θεόδωρος Ι. Λέκας (βουλευτής Αττικής), νεότερο δικηγόρο και βουλευτή (1911-1991)
Μπιστρόφ

Το Μπιστρόφ ( ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Ελένη Λιντζαροπούλου

Η Ελένη Λιντζαροπούλου είναι Ελληνίδα ποιήτρια. Γεννήθηκε στην Αθήνα στις 31 Μαρτίου 1962.
Βιογραφική ταινία

Μια Βιογραφική ταινία (αγγλικά:Biographical Film)(συντομογραφία για βιογραφική κινηματογραφική ταινία), είναι μια ταινία που δραματοποιεί την ζωή ενός μη-φανταστικό ή ιστορικού προσώπου ή προσώπων. Τέτοιες ταινίες περιγράφουν τη ζωή ενός ιστορικού προσώπου και χρησιμοποιείται το πραγματικό όνομα του κεντρικού χαρακτήρα. Διαφέρουν από τις ταινίες docudrama και τις ιστορικές δραματικές ταινίεςστο ότι προσπαθούν να πουν συνολικά την ιστορία της ζωής ενός ατόμου ή τουλάχιστον τα πιο ιστορικά σημαντικά χρόνια της ζωής του. 

Επειδή οι σκηνές μιας ταινίας που απεικονίζονται είναι πραγματικά γεγονότα, οι οποίες οι δράσεις 
και τα χαρακτηριστικά είναι γνωστά στο κοινό (ή τουλάχιστον ιστορικά τεκμηριωμένα), οι βιογραφικοί ρόλοι θεωρούνται μερικοί από τους πιο απαιτητικούς ρόλους για ηθοποιούς.
Οι Μπεν Κίνγκσλεϊ, Τζόνι Ντεπ, Τζιμ Κάρεϊ, Ρόμπερτ Ντάουνι Τζούνιορ και Τζέιμι Φοξ όλοι απέκτησαν νέο κύρος ως δραματικοί ηθοποιοί αφού πρωταγωνίστησαν σε βιογραφικές ταινίες: Ο Κίνγκσλει στον ρόλο του Μαχάτμα Γκάντι στο Γκάντι (1982), ο Ντεπ στον ρόλο του Εντ Γουντ στο Εντ Γουντ (1994), ο Κάρεϊ στο ρόλο του Άντι Κάουφμαν στο Man on the Moon (1999), ο Ντάουνι στο ρόλο του Τσάρλι Τσάπλιν στο Τσάπλιν (1992), ο Φοξ στον ρόλο του Ρέι Τσαρλς στο Ray (2004).

Μερικά παραδείγματα βιογραφικών ταινιών που περιλαμβάνουν ιστορικά πρόσωπα είναι οι ταινίες Κλεοπάτρα, Ναπολέων, Σπάρτακος. Επίσης βιογραφικές ταινίες έχουν γίνει για πρόσωπα του οργανωμένου εγκλήματος όπως είναι: Μπάγκσι, (που ενσαρκώθηκε από τον Γουόρεν Μπίτι),
Καπόνε (που ενσαρκώθηκε από τον Μπεν Γκαζάρα), Ντίλινγκερ (που ενσαρκώθηκε από τον Γουώρεν Όουτς)

Το casting είναι συχνά μια ισορροπία μεταξύ της ομοιότητας στην εμφάνιση και της ικανότητας απεικόνισης των χαρακτηριστικών του ατόμου. Ο Άντονι Χόπκινς ένιωθε ότι δεν έπρεπε να υποδυθεί τον Ρίτσαρντ Νίξον στο Νίξον λόγω έλλειψης ομοιότητας μεταξύ των δύο. Η αντίσταση του Τζον Γουέιν ως Τζένγκις Χαν στο The Conqueror αντιτάχθηκε επειδή ο Αμερικανός ηθοποιός έπαιξε ως Μογγόλος πολέμαρχος. 
Η μουσική βιογραφική ταινία Bohemian Rhapsody, βασισμένο στη ζωή του τραγουδιστή Φρέντι Μέρκιουρι, έγινε η ταινία με τα υψηλότερα κέρδη όλων των εποχών το 2018.
Λούθιο Ουρτούμπια

Ο Λούθιο Ουρτούμπια Χιμένεθ (18 Φεβρουαρίου 1931 - 18 Ιουλίου 2020) ήταν Ισπανός αναρχικός, υποστηρικτής του απαλλοτριωτικού αναρχισμού. Έχει παρομοιαστεί με τον Ρομπέν των Δασών, πραγματοποιώντας ληστείες τραπεζών και πλαστογραφίες κατά τις δεκαετίες 1960 και 1970. Σύμφωνα με τα λόγια του Άλμπερτ Μποαντέγια: «ο Λούθιο ήταν ένας Δον Κιχώτης που δεν πολεμούσε ανεμόμυλους, αλλά έναν πραγματικό γίγαντα».
Ροντρίγκο Γκιράο

Ο Άντώνιο Ροντρίγκο Γκιράο Ντίας (ισπανικά: Antonio Rodrigo Guirao Diaz, γενν. 18 Ιανουαρίου 1980) επίσης γνωστός ως Ροντρίγκο Γκιράο είναι Αργεντίνος ηθοποιός και μοντέλο.
Monsuno

Το Monsuno, το οποίο κυκλοφόρησε υπό τον τίτλο Jūsen Battle Monsuno (ιαπωνικά: 獣旋バトルモンスーノ, Jūsen Batoru Monsūno) στην Ιαπωνία, είναι σειρά κινουμένων σχεδίων. Στις Ηνωμένες Πολιτείες έκανε πρεμιέρα στο αδελφικό κανάλι του Nickelodeon, Nicktoons. Στην Ιαπωνία άρχισε να προβάλλεται από το TV Tokyo τον Οκτώβριο του 2012, με την παγκόσμια κυκλοφορία της σειράς να γίνεται μεταξύ του καλοκαιριού του 2012 και του καλοκαιριού του 2013 από το Nickelodeon. Η σειρά δημιουργήθηκε από τους Τζέρεμι Παντάουερ και Τζάρεντ Γούλφσον. Διανέμεται από την FremantleMedia και παράγεται από τις εταιρείες Dentsu Entertainment USA (μέρος της Dentsu Aegis Network), FremantleMedia, Jakks Pacific και The Topps Company, ενώ την απεικόνιση έκανε η Larx Entertainment.
Slugterra

Το Slugterra είναι καναδική τηλεοπτική σειρά κινουμένων σχεδίων που δημιουργήθηκε από τον Ασάφ Φίπκε. Η σειρά παράχθηκε από το καναδικό στούντιο παραγωγής κινουμένων σχεδίων Nerd Corps Entertainment, μια θυγατρική της DHX Media. Έκανε πρεμιέρα στο Family Chrgd στις 3 Σεπτεμβρίου 2012 και ξεκίνησε να μεταδίδεται στις Ηνωμένες Πολιτείες τον επόμενο μήνα. 

Από την αρχή της προβολής της σειράς, έχουν προβληθεί τρεις κύκλοι με 13 επεισόδια ο καθένας, ακολουθούμενοι από πολλά ειδικά επεισόδια και ταινίες. Τον Σεπτέμβριο του 2014 ανακοινώθηκε η έναρξη τέταρτου κύκλου με 13 επεισόδια, ο οποίος συμπεριλάμβανε την τέταρτη ταινία της σειράς με τίτλο Eastern Caverns, η οποία προβλήθηκε τον Αύγουστο του 2015 στον Καναδά και ξεκίνησε να προβάλλεται στην καναδική τηλεόραση από τις 17 Ιανουαρίου 2016 σε τέσσερα επεισόδια. Ο τέταρτος κύκλος προβλήθηκε από τον Ιανουάριο έως τον Απρίλιο 2016. Μια πέμπτη ταινία, με τίτλο Into the Shadows, προβλήθηκε στον Καναδά τον Αύγουστο του 2016 και προβλήθηκε στην καναδική τηλεόραση σε τέσσερα επεισόδια τον Οκτώβριο του 2016. Τον Σεπτέμβριο του 2019 επιβεβαιώθηκε η παραγωγή περισσότερου περιεχομένου όπως μια εκπομπή ζωντανής δράσης, 20 νέα επεισόδια, ένα παιχνίδια για κινητά και ένα παιχνίδι εικονικής πραγματικότητας.

Έχουν κυκλοφορήσει αρκετά προϊόντα που σχετίζονται με τη σειρά, συμπεριλαμβάνοντας περιεχόμενο ζωντανής δράσης και βιντεοπαιχνίδια.
Ριβιέρα του Νότου

Η Ριβιέρα του Νότου (γαλλικά: "Rivières du Sud") ήταν ένα τμήμα της Γαλλικής Δυτικής Αφρικής, που αντιστοιχεί χονδρικά στις παράκτιες περιοχές της σημερινής Γουινέας. Παρότι η ονομασία χρησιμοποιούνταν από τον 18ο έως τον 20ο αιώνα, η Ριβιέρα ως διοικητική ενότητα υφίστατο μόνο από το 1882 ως το 1891.
Ο 3ος Νόμος

Ο 3ος Νόμος είναι ελληνική αστυνομική θρίλερ τηλεοπτική σειρά αυτοτελών επεισοδίων, παραγωγής 2009-2010, που δημιουργήθηκε από τον Πάνο Κοκκινόπουλο και την Μπέσυ Βουδούρη και προβλήθηκε από τον τηλεοπτικό σταθμό Mega Channel από την 1η Μαρτίου του 2010 μέχρι τις 14 Ιουνίου του 2010.

Σε κάθε επεισόδιο της σειράς παρουσιάζονται διάφορες αστυνομικές υποθέσεις και εγκλήματα που συγκλόνισαν την κοινή γνώμη, με τον κεντρικό πρωταγωνιστή του επεισοδίου να αφηγείται τα γεγονότα σε μορφή ψυχογραφήματος. Κάθε επεισόδιο του "3ου Νόμου" είναι αυτοτελές ενώ οι σεναριογράφοι, οι σκηνοθέτες και οι πρωταγωνιστές είναι διαφορετικοί. Επεισόδια της σειράς έχουν γράψει ο Βασίλης Ρίσβας, η Δήμητρα Σακαλή και ο Παναγιώτης Ιωσηφέλης ενώ η σκηνοθετική ομάδα αποτελείται από τους Πάνο Κοκκινόπουλο, Κατερίνα Φιλιώτου, Δημήτρη Γιαμλόγλου, Χρίστο Γεωργίου και Χρήστο Δήμα. Τη σκηνοθετική και μουσική επιμέλεια της σειράς έχει ο Πάνος Κοκκινόπουλος ενώ τη δημοσιογραφική έρευνα ανέλαβε ο Τάκης Κόκκινος. Η παραγωγή της σειράς έγινε από την εταιρία Frenzy Films και τη Μπέση Βουδούρη ενώ στους τίτλους αρχής ακούγεται ο Στέλιος Μάινας.

Η σειρά αποτελεί μία συνέχεια των σειρών Κόκκινος Κύκλος και 10η εντολή του Πάνου Κοκκινόπουλου, που προβλήθηκαν από τον τηλεοπτικό σταθμό Alpha TV. Παρόλο που "Ο 3ος Νόμος" ανανεώθηκε για δεύτερο κύκλο επεισοδίων, τη σεζόν 2010-2011, από το Mega Channel τελικά η προβολή του δεύτερου κύκλου δε έγινε ποτέ. Ο Πάνος Κοκκινόπουλος δήλωσε σε συνέντευξή του στο menshouse.gr επτά χρόνια μετά: «"Πάντα υπάρχει ένα συγκεκριμένο budget. Αν μπορώ το κάνω, αν δε μπορώ… γεια σας. Όταν έκανα τον ‘’3ο Νόμο’’ στο Mega, μας είχαν ζητήσει να συνεχίσουμε, αλλά ήταν η χρονιά που το κανάλι είχε αρχίσει να μην πληρώνει. Εμείς τότε ήμασταν οι τελευταίοι που πληρωθήκαμε από το Mega. Ευτυχώς, μας φώτισε ο Θεός και σταματήσαμε"».
Μπλισμπρύκ

Το Μπλισμπρύκ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Νίκη Καραγάτση

Η Νίκη Καραγάτση το γένος Καρυστινάκη (Άνδρος, 27 Ιανουαρίου 1914 – Αθήνα, 9 Δεκεμβρίου 1986) ήταν Ελληνίδα ζωγράφος. Έζησε για αρκετό διάστημα στην σκιά του συζύγου της, του γνωστού πεζογράφου Μ. Καραγάτση, και έγινε περισσότερο γνωστή μετά τον θάνατο του τελευταίου το 1960. 

Τα ζωγραφικά της έργα παρουσιάζουν πράγματα απλά και σκηνές από την καθημερινή ζωή. Σύμφωνα με τον Γιάννη Τσαρούχη, καθένα από τα έργα αποτελεί «"μια συνάντηση συγκλονιστική"». 

Ήταν μητέρα της πεζογράφου Μαρίνας Καραγάτση και γιαγιά του ηθοποιού και σκηνοθέτη Δημήτρη Τάρλοου.
Μπλις-Γκερσβιλέρ

Το Μπλις-Γκερσβιλέρ (, ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Μπουσπόρν

Το Μπουσπόρν ( ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Αλβανική Συμμαχία

Η Αλβανική Συμμαχία (Αλβανικά: "Aleanca për Shqiptarët," Σλαβομακεδονικά: Алијанса за Албанците) είναι ένα κεντροδεξιό πολιτικό κόμμα στη Βόρεια Μακεδονία. Ιδρύθηκε το 2015 για να εκπροσωπήσει την Αλβανική μειονότητα της χώρας. Αρχηγός του κόμματος είναι ο Ζιάντιν Σέλα.
Μπουλάνζ

Το Μπουλάνζ ( ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία .
Το Σκοτεινό Παρελθόν

Το Σκοτεινό Παρελθόν (Αγγλικά: The Dark Past) είναι ένα ψυχολογικό φιλμ νουάρ Αμερικανικής παραγωγής του 1948 σε σκηνοθεσία Ρούντολφ Ματέ, η οποία βασίζεται στο έργο του 1935 "Dead End" του Αμερικανού θεατρικού συγγραφέα Τζέιμς Γουάργουικ. Πρωταγωνιστούν ο Γουίλιαμ Χόλντεν και ο Λι Τζέι Κομπ.

Το 1939, ο σκηνοθέτης Τσαρλς Βίντορ σκηνοθέτησε την ταινία "Dead End" με πρωταγωνιστή τον Τσέστερ Μόρις. Οι σεναριογράφοι της ταινίας του 1939 αναφέρονται επίσης ως σεναριογράφοι αυτής της ταινίας. Στη συνέχεια, πραγματοποιήθηκαν τρεις ακόμη τηλεοπτικές παραγωγές σε αυτό το έργο του Γουάργουικ το 1949, 1952 και 1954..

Η ταινία αυτή ανήκει στην κατηγορία των νουάρ μαζί με άλλες όπως το Petrified Forest (1936), Στη βοή της καταιγίδος (1948) και The Hours of Despair (1955). Όπως σημείωσε ο ειδικός του κινηματογράφου Andrew Dikos, η ταινία βασίζεται στο θέμα της προσωρινής αμνησίας, η οποία είναι συχνά δημοφιλής στον μεταπολεμικό κινηματογράφο , «από την οποία υποφέρουν συχνά οι χαρακτήρες των φιλμ νουάρ» και «το ακόμη πιο δημοφιλές θέμα της ψυχολογίας του Φρόιντ », που αντικατοπτρίζονται επίσης, ιδίως, σε ταινίες όπως " Lady Ghost " (1944), "Το όνομά μου είναι Τζούλια Ρος" (1945), "Ματωμένα χέρια" (1946), "Κάπου στη νύχτα" (1946), "Η Γαλάζια Ντάλια"(1946)," High Wall "(1947) και πολλά άλλα.

Η ταινία περιγράφει πώς ένας καθηγητής ψυχιατρικής ο Δρ. Κόλινς, ο οποίος έγινε όμηρος, θεραπεύει έναν απρόσεκτο και σκληρό εγκληματία, τον Αλ Γουόλκερ που δεν είναι πλέον σε θέση να σκοτώσει μετά από μια συνεδρία ψυχοθεραπείας για να απαλλαγεί από ένα σοβαρό ψυχικό τραύμα.
Μπουλαί-Μοζέλ

Το Μπουλαί-Μοζέλ ( ? , Φραγκονικά του Μοζέλ : "Μπόλχιν") είναι κοινότητα στο νομό Μοζέλ στο Γκραντ Εστ στη βορειοανατολική Γαλλία . Η τοποθεσία Αλλάν-λε-Μπουλαί (Γερμανικά: Χάλλινγκεν) ενσωματώθηκε στην κοινότητα το 1972.
Μπουζμπάκ

Το Μπουζμπάκ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία .
Μπηγιηκλή Κοτζά Ντερβίς Μεχμέτ Πασάς

Ο Μπηγιηκλή Κοτζά Ντερβίς Μεχμέτ Πασάς (Οθ. Τούρκικα:شارب درويش محمد باشا) (Τούρκικα:"Bıyıklı Koca Derviş Mehmed Paşa", ? - 1655) ήταν Οθωμανός στρατιωτικός αξιωματικός και πολιτικός από την Κιρκασία. 

Έγινε Καπουντάν Πασάς (Μεγάλος Ναύαρχος) το 1652 και προήχθη στο Μεγάλος Βεζίρης στις 21 Μαρτίου 1653. Κατείχε τη θέση μέχρι τις 28 Οκτωβρίου 1654.
Γρηγόριος Ασβεστάς

Ο Γρηγόριος Ασβεστάς ήταν επίσκοπος από τις Συρακούσες, με μεγάλη επιρροή στην εποχή του. 

Υπηρέτησε τρεις φορές ως Αρχιεπίσκοπος Συρακουσών (844~852/3, 858–867, και 877–878/9) και αργότερα (879–880) ως μητροπολίτης Νικαίας. Προστατευόμενος του Πατριάρχη Κωνσταντινουπόλεως Μεθοδίου Α΄, έπαιξε σημαντικό ρόλο στις εκκλησιαστικές συγκρούσεις της εποχής ως ένας από τους κορυφαίους αντιπάλους του Ιγνατίου, αντιπάλου και διαδόχου του Μεθοδίου, ο οποίος τον εκθρόνισε. Ο Γρηγόριος έγινε στη συνέχεια στενός σύμμαχος ενός άλλου αντιπάλου του Ιγνατίου, του Φωτίου, και όταν ο Ιγνάτιος ανατράπηκε και τον διαδέχθηκε ο Φώτιος το 858, ο Γρηγόριος αποκαταστάθηκε και χειροτόνησε τον Φώτιο. 

Εκτοπίστηκε ξανά κατά την διάρκεια της δεύτερης πατριαρχίας του Ιγνάτιου (858-867). Έγραψε βιογραφία του Μεθοδίου, και σύμφωνα με πληροφορίες συνέγραψε και παρωδίες για γελοιοποίηση του Ιγνατίου, αλλά κανένα από αυτά τα έργα δεν σώζεται.
Θεοδολίνδη ντε Μπωαρναί

Η Θεοδολίνδη ντε Μπωαρναί ("Théodelinde de Beauharnais", 13 Απριλίου 1814 - 1 Απριλίου 1857) από τον Οίκο του Μπωαρναί ήταν κόρη του δούκα του Λόιχτενμπεργκ και με τον γάμο της έγινε δούκισσα του Ούραχ.
Μπαχαντίρζαντε Αραμπατζή Αλί Πασάς

Ο Μπαχαντίρζαντε Αραμπατζή Αλί Πασάς (Οθ. Τούρκικα:بهادرزاده عرباکی علی پاشا) (Τούρκικα:"Bahadırzade Arabacı Ali Pasha", 1620-1693) ήταν Μεγάλος Βεζίρης της Οθωμανικής Αυτοκρατορίας κατά την περίοδο 1691-1692.

Γεννήθηκε στην Οχρίδα από Αλβανούς γονείς. Το 1691 ο Σουλτάνος Αχμέτ Β΄ τον διορίζει ως νέο μεγάλο βεζίρη. Ο Αλί αναμενόταν να διοικήσει το στρατό όπως είχε κάνει ο προκάτοχός του και μέντορας του Κιοπρουλού Φαζίλ Μουσταφά Πασάς. Ωστόσο, ο Αλί Πασά προτίμησε να μείνει στην πρωτεύουσα, συμβάλλοντας στις ήττες των Οθωμανών. 

Η απροσεξία του για στρατιωτικές υποθέσεις και σκληρές μέθοδοι (συμπεριλαμβανομένων των θανατικών ποινών) προς τους πιθανούς αντιπάλους του τον έκανε να χάσει την υποστήριξη του σουλτάνου. Στις 21 Μαρτίου 1692, απομακρύνθηκε από την θέση του μεγάλου βεζίρη.

Ο Αλί Πασάς εξορίστηκε για πρώτη φορά στο Γκελίμπολου (λιμάνι στο στενό των Δαρδανελίων) και στη συνέχεια στο νησί της Ρόδου. Ωστόσο, όταν μια φήμη έφτασε στο σουλτάνο στην Κωνσταντινούπολη ότι είχε σχέδια επιστροφής (ή εξέγερσης), εκτελέστηκε στη Ρόδο το 1693.
BAA Μπάφαλο

Η BAA Μπάφαλο ήταν ομάδα καλαθοσφαίρισης του Basketball Association of America (πρόδρομος του σημερινού NBA), με έδρα το Μπάφαλο της Νέας Υόρκης. Ιδρύθηκε στις 6 Ιουνίου του 1946 και ήταν προγραμματισμένο να συμμετάσχει στο πρωτάθλημα του BAA. Τελικά, δεν έπαιξε σε κανένα αγώνα και ακυρώθηκε από τη διοργανώτρια αρχή στις 10 Μαΐου 1948.
Αχιλλέας Κύρου

Ο Αχιλλέας Κύρου (1898–1950) ήταν Ελληνοκύπριος δημοσιογράφος και συγγραφέας.
BAA Ιντιανάπολις

Η BAA Ιντιανάπολις ήταν ομάδα καλαθοσφαίρισης του Basketball Association of America (πρόδρομος του σημερινού NBA), με έδρα την Ιντιανάπολις της Ιντιάνα. Ήταν προγραμματισμένο να συμμετάσχει στο πρώτο πρωτάθλημα του BAA, το 1946-1947, αλλά διέκοψε τη λειτουργία της λίγο πριν από την έναρξη της αγωνιστικής περιόδου.
Πίτσμπουργκ Άιρονμεν

Οι Πίτσμπουργκ Άιρονμεν (αγγλικά: "Pittsburgh Ironmen") ήταν ομάδα καλαθοσφαίρισης του Basketball Association of America (πρόδρομος του σημερινού NBA). Η ομάδα είχε έδρα το Πίτσμπουργκ της Πενσυλβάνια και χρησιμοποίησε ως γήπεδο το Duquesne Gardens.

Τελείωσε τη μοναδική της σεζόν στο BAA, το 1946-1947, με 15 νίκες και 45 ήττες, τερματίζοντας στην πέμπτη και τελευταία θέση στη Δυτική Περιφέρεια και με το χειρότερο ρεκόρ στο πρωτάθλημα. Λόγω αυτού, της δόθηκε η πρώτη επιλογή για το ντραφτ του 1947 -το πρώτο στην ιστορία-, όπου και επέλεξε τον Κλίφτον ΜακΝίλι. Ωστόσο, η ομάδα αποσύρθηκε πριν την έναρξη της σεζόν 1947-1948 και δεν συμμετείχε ποτέ ξανά.
Ιερά Μητρόπολις Ναυπάκτου και Αγίου Βλασίου

Η Ιερά Μητρόπολις Ναυπάκτου και Αγίου Βλασίου είναι μητρόπολη της Εκκλησίας της Ελλάδας. Έδρα της είναι η πόλη της Ναυπάκτου στην νοτιοανατολική Αιτωλοακαρνανία. Σημερινός μητροπολίτης (από το 1995) είναι ο Ιερόθεος (Βλάχος) .
Συνέκδημος

O Συνέκδημος είναι γεωγραφικό κείμενο που αποδίδεται στον Ιεροκλή, το οποίο περιέχει έναν πίνακα διοικητικών διαιρέσεων της Βυζαντινής Αυτοκρατορίας και καταλόγους των πόλεών τους. Το έργο χρονολογείται κατά την βασιλεία του Ιουστινιανού αλλά πριν το 535, καθώς διαιρεί τις 912 αναφερόμενες πόλεις στην Αυτοκρατορία σε 64 Επαρχίες. Ο Συνέκδημος, μαζί με το έργο του Στέφανου του Βυζαντίου ήταν οι κύριες πηγές του έργου του Κωνσταντίνου Ζ΄ για τα Θέματα ("De Thematibus"). 

Ο Συνέκδημος δημοσιεύθηκε σε διάφορες εκδόσεις μετά το 1735, κυρίως από τον Gustav Parthey ("Hieroclis Synecdemus", Βερολίνο, 1866) και λίγο αργότερα σε ένα διορθωμένο κείμενο από τον A. Burckhardt στη σειρά Teubner. Η πιο πρόσφατη σημαντική έκδοση ήταν από τον E. Honigmann ("Le Synekdèmos d'Hiéroklès et l'opuscule géographique de Georges de Chypre," Βρυξέλλες, 1939).
Ματωμένο Ρομάντζο

Το Ματωμένο Ρομάντζο (Πρωτότυπος τίτλος: Pitfall) είναι ένα αστυνομικό φιλμ νουάρ Αμερικανικής παραγωγής του 1948 σε σκηνοθεσία Αντρέ Ντε Τοθ και σενάριο των Καρλ Καμπ, Αντρέ Ντε Τοθ, Γουίλιαμ Μπόουερς, βασισμένη στη νουβέλα "The Pitfall" του Τζέι Ντράτλερ. Πρωταγωνιστούν οι Ντικ Πάουελ, Λίζαμπεθ Σκοτ, Ρέιμοντ Μπαρ και η Τζέιν Γουάιτ.

Σύμφωνα με τον κριτικό του κινηματογράφου, Φρανκ Μίλερ, όπως η «Διπλή Ταυτότητα»(1944), η ταινία αφηγείται την ιστορία ενός αξιοπρεπούς ατόμου που παραπλανάται λόγω της ρομαντικής αγάπης για την λάθος γυναίκα». Ο κριτικός Τζέρεμι Χάλμαν συνέκρινε την ταινία με τις ταινίες του Φριτς Λανγκ « Η γυναίκα της βιτρίνας » (1944) και «Η Σκύλα» (1945), «όπου η ζωή ενός βαριεστημένου σεβαστού επαγγελματία πάει στραβά μετά από την σύγχυση που είχε για μια γυναίκα»
Škoda Scala

Το Škoda Scala είναι ένα μικρομεσαίο αυτοκίνητο της κατηγορίας C, που παράγεται από την τσεχική αυτοκινητοβιομηχανία Škoda, από τον Ιανουάριο του 2019. Βασίστηκε στο πρωτότυπο μοντέλο (concept car) "Vision RS" της Škoda Auto. Αντικατέστησε το Škoda Rapid (2012) και τοποθετήθηκε στην παλέτα της εταιρείας μεταξύ του Škoda Fabia της κατηγορίας B και του Škoda Octavia της κατηγορίας D. Κατά συνέπεια, το Scala ανταγωνίζεται τα μικρομεσαία hatchback μοντέλα, όπως τα Volkswagen Golf, Ford Focus, Opel Astra, Peugeot 308 και Citroën C4.
Ιερά Μητρόπολις Κορίνθου

Η Ιερά Μητρόπολις Κορίνθου, Σικυώνος, Ζεμενού, Ταρσού και Πολυφέγγους είναι μια Μητρόπολη της Εκκλησίας της Ελλάδος με έδρα την Κόρινθο. Από τον Μεσαίωνα υπήρχε επίσης και ως τίτλος της Ρωμαιοκαθολικής Εκκλησίας. Σημερινός μητροπολίτης (από το 2006) είναι ο Διονύσιος Μάνταλος.
Ντιτρόιτ Φάλκονς

Οι Ντιτρόιτ Φάλκονς (αγγλικά: "Detroit Falcons") ήταν ομάδα καλαθοσφαίρισης του Basketball Association of America (πρόδρομος του σημερινού NBA). Η ομάδα είχε έδρα το Ντιτρόιτ του Μίσιγκαν και χρησιμοποίησε ως γήπεδο το Detroit Olympia.

Αγωνίστηκε στην εναρκτήρια σεζόν του BAA, το 1946-1947, και τερμάτισε στην τέταρτη θέση της Δυτικής Περιφέρειας με 20 νίκες και 40 ήττες. Πολυτιμότερος παίκτης ήταν ο σέντερ Σταν Μίασεκ με 895 πόντους (14.9 ανά παιχνίδι), ο οποίος συμπεριλήφθηκε στην κορυφαία πεντάδα εκείνου του πρωταθλήματος.

Η ομάδα διαλύθηκε αμέσως μετά το τέλος της περιόδου, αφήνοντας το Ντιτρόιτ χωρίς επαγγελματική ομάδα μπάσκετ μέχρι το 1957, όταν οι Φορτ Γουέιν Πίστονς μετακόμισαν εκεί, αλλάζοντας το όνομά τους σε Ντιτρόιτ Πίστονς.
Στεφανία ντε Μπωαρναί

H Στεφανία ντε Μπωαρναί ("Stéphanie de Beauharnais", 28 Αυγούστου 1789 - 29 Ιανουαρίου 1860) από τον Οίκο του Μπωαρναί ήταν κόρη του Κλαύδιου ντε Μπωαρναί.
Μπουστρόφ

Κείμενο-δείκτης

Το Μπουστρόφ ( ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Μπρεαίν

Το Μπρεαίν ( ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία .
Ευγενία ντε Μπωαρναί

Η Ευγενία ντε Μπωαρναί ("Eugénie de Beauharnais", 22 Δεκεμβρίου 1808 - 1 Σεπτεμβρίου 1847) από τον Οίκο του Μπωαρναί ήταν κόρη του υποκόμη του Μπωαρναί και με τον γάμο της έγινε πριγκίπισσα του Χοεντσόλλερν-Χέχινγκεν..
Μπρεστρόφ-λα-Γκραντ

Το Μπρεστρόφ-λα-Γκραντ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία. 

Οι τοποθεσίες των Μπολέρ (γερμανικά: Μπόλερ) και Εβάνζ (γερμανικά: Εβίνγκεν) είναι ενσωματωμένες στην κοινότητα.
Μπουζονβίλ

Το Μπουζονβίλ ( , Φραγκονικά της Λωρραίνης : "Μπούζενντροφ") είναι κοινότητα στο νομό Μοζέλ στο Γκραντ Εστ στη βορειοανατολική Γαλλία . 

Οι τοποθεσίες των Αιντλίνγκ, Μπεντίνγκ και Εκλίνγκ είναι ενσωματωμένες στην κοινότητα. Βρίσκεται 35 χιλιόμετρα (22 μίλια) από το Μετς (Γαλλία) και κατά την ίδια απόσταση από το Τιονβίλ .
Και Τώρα Αύριο

Το Και Τώρα Αύριο (Αγγλικά: And Now Tomorrow) είναι μια ασπρόμαυρη δραματική ταινία Αμερικανικής παραγωγής του 1944 βασισμένη στο μυθιστόρημα της Ρέιτσελ Φιλντ το 1942, σε σκηνοθεσία του Ίρβινγκ Πίτσελ και σενάριο του Ρέιμοντ Τσάντλερ. Πρωταγωνιστούν οι ηθοποιοί Άλαν Λαντ, Λορέτα Γιανγκ, και Σούζαν Χέιγουορντ.
Τζον Κούπερ

Ο Τζον Κούπερ (John Cooper, Featherstone, West Yorkshire, 26 Μαΐου 1942 - 22 Φεβρουαρίου 2015 ) ήταν Βρετανός εικονογράφος και δημιουργός κόμικς. Η θεματολογία του ποικίλλει μεταξύ διαφόρων πεδίων (πολεμική, αθλητική, ιστορική) ενώ η παραγωγή έργων του ήταν τεράστια
Ιλένια Ουίλιαμς

Η Ιλένια Ουίλιαμς (γενν. Αθήνα, 2 Φεβρουαρίου 1990) είναι Ελληνίδα τραγουδίστρια, παρουσιάστρια και δημοσιογράφος. Ανήκει στο δυναμικό της Minos EMI.
Μπρονβώ

Το Μπρονβώ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Μπρετνάκ

Το Μπρετνάκ (γερμανικά: "Brettnach", ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Μπρουντερντόρφ

Το Μπρουντερντόρφ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία .
Μπρουβιλέρ

Το Μπρουβιλέρ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία .
Μπρυλάνζ

Το Μπρυλάνζ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Τορόντο Χάσκις

Οι Τορόντο Χάσκις (αγγλικά: "Toronto Huskies") ήταν ομάδα καλαθοσφαίρισης του Basketball Association of America (πρόδρομος του σημερινού NBA). Ο σύλλογος είχε έδρα το Τορόντο του Οντάριο στον Καναδά και χρησιμοποίησε ως γήπεδο το Maple Leaf Gardens.
Ροσάριο του Πρέσλαβ

Η Ροσάριο του Πρέσλαβ ("Rozario ot Preslav", 22 Οκτωβρίου 1968 -) γνωστή ως Ροσάριο Ναδάλ, είναι Ισπανίδα σύμβουλος τέχνης, διευθύντρια τέχνης και πρώην μοντέλο και η εν διαστάσει σύζυγος του Κύριλλου, Πρίγκιπα του Πρέσλαβ.
Σμαΐλ Χαμντανί

Ο Σμαΐλ Χαμντανί (, 11 Μαρτίου 1930 - 6/7 Φεβρουαρίου 2017) ήταν Αλγερινός πολιτικός. Διετέλεσε πρωθυπουργός της Αλγερίας από τις 15 Δεκεμβρίου 1998 έως τις 23 Δεκεμβρίου 1999.
Far Cry 6

Το Far Cry 6 είναι επερχόμενο βιντεοπαιχνίδι βολών πρώτου προσώπου που αναπτύσσεται από την Ubisoft Toronto και θα κυκλοφορήσει από την Ubisoft στις 7 οκτωβρίου. Είναι το έκτο παιχνιδι της σειράς "Far Cry" και στις 18 Φεβρουαρίου 2021 για την Microsoft Windows, PlayStation 4, PlayStation 5, Xbox One, Xbox Series X και Google Stadia.

Το παιχνίδι τοποθετείται στο Yara, ένα φανταστικό νησί της Καραϊβικής, που κυβερνήθηκε ως δικτατορία από τον "El Presidente" Άντον Καστίγιο, ο οποίος μεγαλώνει τον γιο του, Ντιέγκο, για να ακολουθήσει τους κανόνες του. Ο παίκτης αναλαμβάνει το ρόλο ενός αντάρτη μαχητή που προσπαθεί να ανατρέψει τον Καστίγιο και το καθεστώς του.
Κλίβελαντ Ρέμπελς

Οι Κλίβελαντ Ρέμπελς (αγγλικά: "Cleveland Rebels") ήταν ομάδα καλαθοσφαίρισης του Basketball Association of America (πρόδρομος του σημερινού NBA). Η ομάδα είχε έδρα το Κλίβελαντ του Οχάιο και χρησιμοποίησε ως γήπεδο το Cleveland Arena.

Αγωνίστηκε μόνο στην εναρκτήρια σεζόν του BAA, το 1946-1947, όπου με 30 νίκες και 30 ήττες τερμάτισε στην τρίτη θέση της Δυτικής Περιφέρειας και προκρίθηκε στα Playoffs. Εκεί, αντιμετώπισε τους Νιου Γιορκ Νικς στον πρώτο γύρο και αποκλείστηκε με 2-1 νίκες. Πολυτιμότεροι παίκτες στη σεζόν ήταν οι Εντ Σαντόφσκι και Κένι Σέιλορς.

Η ομάδα διαλύθηκε αμέσως μετά το τέλος της περιόδου, αφήνοντας το Κλίβελαντ χωρίς επαγγελματική ομάδα μπάσκετ μέχρι το 1970, όταν ιδρύθηκαν οι Κλίβελαντ Καβαλίερς.
NAVTEX

δεξιά|μικρογραφία| Δέκτης NAVTEX εκτυπώνει εισερχόμενο μήνυμα
δεξιά|μικρογραφία| Μήνυμα NAVTEX για την Βαλτική Θάλασσα
Το NAVTEX (NAVigational TEleX , επίσης Navtex ή NavTex, είναι μια διεθνής αυτοματοποιημένη υπηρεσία άμεσης εκτύπωσης μεσαίας συχνότητας για την διάδοση προειδοποιήσεων και προβλέψεων πλοήγησης και μετεωρολογίας, καθώς και επειγουσών πληροφοριών για την ασφάλεια στη θάλασσα (MSI) σε πλοία. 

Το NAVTEX αναπτύχθηκε για να παρέχει έναν χαμηλού κόστους, απλό και αυτοματοποιημένο τρόπο λήψης αυτών των πληροφοριών σε πλοία στη θάλασσα εντός περίπου 370 χιλιομέτρων (200 ναυτικά μίλια) από την ακτή. Οι χρήστες δεν χρεώνονται για την λήψη εκπομπών NAVTEX, καθώς οι μεταδόσεις συνήθως μεταδίδονται από την Εθνική Αρχή Καιρού (Ιταλία) ή το Ναυτικό ή την Ακτοφυλακή (όπως στις ΗΠΑ) ή την εθνική αρχή πλοήγησης (Καναδάς). 

Όταν τα μηνύματα περιέχουν προβλέψεις καιρού, χρησιμοποιείται μια συντομευμένη μορφή πολύ παρόμοια με την πρόβλεψη καιρού ναυσιπλοΐας. 

Το NAVTEX αποτελεί συστατικό στοιχείο της Παγκόσμιας Υπηρεσίας Προειδοποίησης Πλοήγησης ("WWNWS") του Διεθνούς Ναυτιλιακού Οργανισμού / Διεθνούς Υδρογραφικού Οργανισμού. Το NAVTEX είναι επίσης σημαντικό στοιχείο του Παγκόσμιου Συστήματος Ασφάλειας Θαλάσσιων Κινδύνων ("GMDSS"). Σύμφωνα με την Σύμβαση SOLAS, ορισμένες κατηγορίες σκαφών πρέπει να φέρουν το NAVTEX, από την 1η Αυγούστου 1993.
Δημοκρατικό Κόμμα Αλβανών

Το Δημοκρατικό Κόμμα Αλβανών (Αλβανικά: "Partia Demokratike Shqiptare," Σλαβομακεδονικά: Демократска партија на Албанците) είναι ένα πολιτικό κόμμα στη Βόρεια Μακεδονία. Ιδρύθηκε το 1997 για να εκπροσωπήσει την Αλβανική μειονότητα και τα συμφέροντά της. Από το 2007 αρχηγός του κόμματος είναι ο Μεντούχ Θάτσι.
Άλφα Τάουρι

Η Σκουντερία Άλφα Τάουρι (ιταλικά: "Scuderia AlphaTauri"), η οποία είναι ευρύτερα γνωστή ως Άλφα Τάουρι, είναι ιταλική ομάδα της Φόρμουλα 1 και μία από τις δύο ομάδες, μαζί με την Red Bull Racing, που ανήκουν στην αυστριακή εταιρεία αναψυκτικών Red Bull.Η ομάδα έκανε το ντεμπούτο της στην σεζόν του 2020 ως αποτέλεσμα της μετονομασίας από Τορο Ροσο σε Άλφα Τάουρι με στόχο την προώθηση της εταιρίας ενδυμασίας της Red Bull. Σύμφωνα με τον Φραντς Τοστ και τον Χέλμουτ Μάρκο η ομάδα πλέον δεν θα θεωρείται θυγατρική ομάδα της Red Bull Racing άλλα ισότιμη με αυτήν.
Ματωμένες αλυσίδες

Οι Ματωμένες αλυσίδες (αγγλικός τίτλος: I Walk Alone) 
είναι αστυνομικό φιλμ νουάρ Αμερικανικής παραγωγής του 1947 σε σκηνοθεσία Μπάιρον Χάσκιν και σενάριο του Τσαρλς Σνέι, βασισμένο στο βιβλίο "Beggars Coming to Town" του Τεοντόρ Ριβς. Πρωταγωνιστούν ο Μπαρτ Λάνκαστερ, η Λίζαμπεθ Σκοτ και ο Κερκ Ντάγκλας.

Αυτή ήταν η πρώτη από τις επτά ταινίες που έκαναν μαζί οι Λάνκαστερ και Ντάγκλας, συμπεριλαμβανομένων των Μονομαχία στον Πράσινο Βάλτο (Gunfight στο OK Corral, 1957), 
Επτά μέρες του Μαΐου (Seven Days of May, 1964) και Τα σκληρά καρύδια (Tough Guys, 1986), 
δημιουργώντας ένα ζευγάρι που δημοσίως εμφανιζόταν ως ομάδα. Ο Ντάγκλας αναφερόταν πάντα κάτω από τον Λάνκαστερ αλλά, με εξαίρεση αυτήν την ταινία, οι ρόλοι τους ήταν σχεδόν εξίσου σημαντικοί.
Μαφάλδα της Βουλγαρίας

Η Μαφάλδα της Βουλγαρίας ("Mafalda na Bŭlgariya/Мафалда на България", 27 Ιουλίου 1994 -) είναι Βρετανίδα τραγουδίστρια, γνωστή με το καλλιτεχνικό όνομα Μαφάλδα, και κόρη του Κύριλλου, Πρίγκιπα του Πρέσλαβ.
Ανδρέας Κοντόπουλος

Ο Ανδρέας Κοντόπουλος (γεν. 1980) είναι Έλληνας ηθοποιός, σκηνοθέτης και σεναριογράφος.
Γεωργίνα του Βίλτσεκ

Η Γεωργίνα του Βίλτσεκ ("Georgina von Wilczek", 24 Οκτωβρίου 1921 - 18 Οκτωβρίου 1988) ήταν η σύζυγος του Φραγκίσκου Ιωσήφ Β΄ του Λίχτενσταϊν.
Ουχναγκίν Χουρελσούχ

Ο Ουχναγκίν Χουρελσούχ ("Ukhnaagiin Khurelsukh," , γεννημένος στις 14 Ιουνίου 1968) είναι Μογγόλος πολιτικός και σημερινός πρωθυπουργός της Μογγολίας από τον Οκτώβριο του 2017. Εκλέχτηκε τρεις φορές στο κοινοβούλιο της Μογγολίας - το 2000, το 2004 και το 2012-, εν υπηρέτησε στο υπουργικό συμβούλιο της Μογγολίας ως υπουργός για Έκτακτες Καταστάσεις από το 2004 έως το 2006, υπουργός Επαγγελματικής Επιθεώρησης από το 2006 έως το 2008 και το 2014-2015 και την περίοδο 2016-2017 ως αναπληρωτής πρωθυπουργός της Μογγολίας . Επίσης, ήταν Γενικός Γραμματέας του Λαϊκού Κόμματος της Μογγολίας από το 2008 έως το 2012.
Πόλη της Μουσικής

Η Πόλη της Μουσικής (Γαλλικά: Cité de la musique), από το 2015 Φιλαρμονική 2, είναι το πρώτο από τα δύο κτήρια του μουσικού πόλου της Φιλαρμονικής του Παρισιού, ένα δημόσιο βιομηχανικό και εμπορικό ίδρυμα (EPIC) υπό την εποπτεία του Υπουργείου Πολιτισμού της Γαλλίας. Σχεδιάσθηκε από τον αρχιτέκτονα Κριστιάν ντε Πορζαμπάρκ και εγκαινιάστηκε το 1995, συγκεντρώνει δε ένα σύνολο εξοπλισμού και υπηρεσιών αφιερωμένων στη μουσική.

Βρίσκεται στο 19ο διαμέρισμα του Παρισιού, στην άκρη του πάρκου Λα Βαλέτ.

Το 2015 η Πόλη της Μουσικής μετονομάστηκε σε Φιλαρμονική 2 και αποτελεί τμήμα του συγκροτήματος αιθουσών συναυλιών Πόλη της Μουσικής - Φιλαρμονική του Παρισιού. Το δεύτερο τμήμα είναι η μεγάλη αίθουσα συναυλιών που ονομάζεται Φιλαρμονική 1, που χτίστηκε δίπλα στην Πόλη της Μουσικής από τον Ζαν Νουβέλ και εγκαινιάστηκε το 2015.
Νατάτσα Τζέιτ

Η Νατάτσα Τζέιτ (13 Αυγούστου 1977 - 23 Φεβρουαρίου 2019) ήταν μοντέλο , ηθοποιός και ραδιοφωνικός και τηλεοπτικός οικοδεσπότης απο την Αργεντινή.

*https://twitter.com/NatachaJaitt/status/981971273004744707
Αχμέντ Μπενμπιτούρ

Ο Αχμέντ Μπενμπιτούρ (, γεν. 20 Ιουνίου 1946) είναι Αλγερινός πολιτικός ο οποίος ήταν αρχηγός της κυβέρνησης της Αλγερίας από το 1999 έως το 2000.
Συκή

Η Συκή (Ficus) είναι γένος 800 περίπου ειδών ξυλωδών δέντρων, θάμνων, αμπέλων, επίφυτων και ημιεπίφυτων της οικογένειας των Μορεοειδών (Moraceae).
Αχμέτ Βεφίκ Πασάς

Ο Αχμέτ Βεφίκ Πασάς (Οθ. Τούρκικα:أحمد فيفيك باشا) (Τούρκικα:"Ahmed Vefik Paşa", 3 Ιουλίου 1823 - 1891) ήταν Οθωμανός πολιτικός, διπλωμάτης, λόγιος, θεατρικός συγγραφέας και μεταφραστής κατά την περίοδο των Τανζιμάτ και της Πρώτης Συνταγματικής Εποχής.

Ανέλαβε ανώτατα κυβερνητικά καθήκοντα, συμπεριλαμβανομένης της προεδρίας του πρώτου Οθωμανικού Κοινοβουλίου το 1877. Έγινε Μεγάλος Βεζίρης κατά τις περιόδους 1878-1878 και 1882-1882.
Τατιάνα του Λίχτενσταϊν

Η Τατιάνα του Λίχτενσταϊν ("Tatjana von Liechtenstein", 10 Απριλίου 1973 -) είναι κόρη του Ιωάννη Αδάμ Β΄ του Λίχτενσταϊν.
Οσσετοί

Οι Ο(σ)σετοί ή Ο(σ)σέτες ("οσσετικά:" ир, ирæттæ, ирон, "", σίδερο, дигорӕ, дигорӕнттӕ, дигорон) είναι μια ιρανική εθνοτική ομάδα των βουνών του Καυκάσου, αυτόχθονες στην εθνογλωσσική περιοχή γνωστή ως Οσσετία. Μιλούν οσσετικά, μια ανατολικοϊρανική (αλανική) γλώσσα της ινδοευρωπαϊκής οικογένειας, με τους περισσότερους κατοίκους να έχουν επαρκή γνώση και των ρωσικών ως δεύτερης γλώσσας. Αν και η οσσετική γλώσσα σχετίζεται με τις ινδοευρωπαϊκές ως προς την προέλευσή της, δεν είναι αμοιβαία κατανοητή με οποιαδήποτε άλλη γλώσσα της οικογένειας σήμερα. 

Οι Οσσετοί κατοικούν ως επί το πλείστον στην Οσετία, η οποία είναι πολιτικά διαιρεμένη μεταξύ της Βόρειας Οσετίας –Αλανίας στη Ρωσία, και της Νότιας Οσετίας, ενός "ντε φάκτο" ανεξάρτητου κράτους με μερική αναγνώριση, που ενσωματώνεται στενά στη Ρωσία και διεκδικείται από τη Γεωργία. Οι πιο κοντινοί συγγενείς τους, οι Γιας, ζουν στην περιοχή Γιασζάγκ στο βορειοδυτικό τμήμα της κομητείας Γιας-Νάζκουν-Σόλνοκ στην Ουγγαρία. 

Οι Οσσετοί είναι ως επί το πλείστον Ανατολικοί Ορθόδοξοι Χριστιανοί, με σημαντικές μειονότητες που υποστηρίζουν το Ουατσντίν ή το Ισλάμ.
Σερβική Πατριωτική Συμμαχία

Η Σερβική Πατριωτική Συμμαχία (Σερβικά: Српски патриотски савез, "Srpski patriotski savez." ακρωνύμιο: СПАС, ΣΠαΣ) είναι ένα κεντροδεξιό ως δεξιό λαϊκιστικό και συντηρητικό πολιτικό κόμμα στη Σερβία. Ιδρύθηκε στις 21 Ιουλίου 2018 και πρώτος πρόεδρος του κόμματος εξελέγη ο δήμαρχος του Νέου Βελιγραδίου και χρυσός πρωταθλητής υδατοσφαίρισης Αλεξάνταρ Σάπιτς. Ιστορικά, το κόμμα προήλθε από το Κίνημα Ενωμένων Τοπικών Αυτοδιοικήσεων, μία τοπική πολιτική οργάνωση που σχηματίστηκε στο Κράλιεβο το 2010, η οποία με την υποστήριξη των οπαδών του Σάπιτς έγινε πολιτικό κόμμα. Το ακρωνύμιο спас (προφέρεται Σπας) σημαίνει «σωτηρία» στα Σερβικά.
Τζον Στόουκς

Ο Τζον Στόουκς (John Stokes, γεν. 1943) είναι Βρετανός εικονογράφος και δημιουργός κόμικς. Συνεργάστηκε με τις μεγαλύτερες εκδοτικές εταιρείες εικονογραφημένων ("I.P.C.", "Marvel U.K." κ.α.), σχεδιάζοντας πολλές ιστορίες για τα περιοδικά που εξέδιδαν. Η πλέον αξιομνημόνευτη δουλειά του ήταν για τη σειρά "Fishboy". Στην Ελλάδα τον γνωρίσαμε κυρίως από τη συνεισφορά του στις σειρές "Ο Ωραίος Εξωγήινος" (στο περιοδικό Μπλεκ), "Καρχαρίας" ("Hookjaw") και "Σπίνμπωλ" (περιοδικό Αγόρι).
Ανάξιππος

Ο Ανάξιππος (4ος αιώνας π.Χ.) ήταν αρχαίος Έλληνας κωμικός ποιητής της νέας κωμωδίας.

Σύμφωνα με το Λεξικό της Σούδας, ο Ανάξιππος έγινε γνωστός και δημοφιλής στα χρόνια του Αντιγόνου και του Δημητρίου του Πολιορκητή, δηλαδή το Β΄ μισό του 3ου αιώνα π.Χ., και ήταν ενεργός μέχρι τα τέλη του αιώνα (303 π.Χ.). Δεν σώζονται έργα του, μόνο ελάχιστα αποσπάσματά τους και οι τίτλοι τεσσάρων από αυτά, και ίσως ενός ακόμη, που αμφισβητείται αν ανήκει στον Ανάξιππο. Αυτοί οι τίτλοι είναι οι ακόλουθοι (με ελληνική αλφαβητική σειρά):

* "Επιδικαζόμενος"
* "Κεραυνός"
* "Κιθαρωδός"
* "Φρέαρ"

Η πέμπτη, αμφισβητούμενη κωμωδία είναι ο "Εγκαλυπτόμενος", του οποίου ένα απόσπασμα παραθέτει ο Αθήναιος.
Καντίτα Μος

H Καντίτα Μος ("Candida R. Moss") (γεννημένη 26 Νοεμβρίου 1978) είναι αγγλίδα ακαδημαϊκός και καθηγήτρια Θεολογίας στο τμήμα Θεολογίας και Θρησκείας στο Πανεπιστήμιο του Μπέρμινγχαμ. Αποφοίτησε από το πανεπιστήμιο της Οξφόρδης και του Γέιλ, και ειδικεύεται στην μελέτη της Καινής Διαθήκης, των μαρτύρων του Χριστιανισμού και την ιστορία της πρώιμης Χριστιανικής Εκκλησίας.
Αρνούλφος Β΄ της Βουλώνης

Ο Αρνούλφος Β΄ της Βουλώνης, (Γερμ. "Arnulf II", πέθανε το 971) μέλος του Οίκου της Φλάνδρας, Κόμης της Βουλώνης (965 - 971), ήταν μοναδικό παιδί του Αδαλούλφου της Βουλώνης. Διαδέχθηκε τον θείο του Αρνούλφο τον Γηραιό χάρη στα δικαιώματα του πατέρα του.
Κυβέρνησε μέχρι τον θάνατο του και τον διαδέχθηκε ο γιος του Αρνούλφος Γ΄ της Βουλώνης.
Φαύστος ο Βυζάντιος

Ο Φαύστος ο Βυζάντιος (αρμένικα: Փավստոս Բուզանդ) ήταν αρμένιος ιστορικός του 5ου αιώνα. Το ιστορικό του έργο απαρτίζεται από έξι τόμους από τους οποίους οι δύο πρώτοι έχουν χαθεί. Περιγράφει με μεγάλη λεπτομέρεια τη βασιλεία του Αρσάκη Β΄ της Αρμενίας και του γιου του, Παπ της Αρμενίας. Η θεμελίωση της γνώσης σχετικά με τη χριστιανική Αρμενία από το 317 μέχρι το 387 η οποία καταγράφηκε στα ελληνικά αποδίδεται στον Φαύστο. Ορισμένα έργα του Φαύστου περιέχουν πολλά λάθη, τα οποία τόνισε ο Richard N. Frye και άλλοι σύγχρονοι ιστορικοί, και γι' αυτό δεν θεωρείται ιδιαίτερα αξιόπιστος. Ορισμένοι σύγχρονοι μελετητές πιθανολογούν ότι ο Φαύστος δεν είχε καμία σχέση με την διάσημη πόλη του Βυζαντίου (Κωνσταντινούπολη), αλλά αντίθετα καταγόταν από μία ομώνυμη πόλη της Αρμενίας.
Ελεονώρα της Οράγγης-Νάσσαου

Η Κόμισσα Ελεονώρα της Οράγγης-Νάσσαου (Ολλανδικά: "Gravin Leonore van Orange-Nassau", 21 Μαρτίου 2004 -) είναι το νεότερο παιδί του Πρίγκιπα Κωνσταντίνου της Ολλανδίας. Είναι έβδομη στη σειρά διαδοχής του Ολλανδικού θρόνου.
Νικόλαος Καζιμίρ της Οράγγης-Νάσσαου

Ο Κόμης Νικόλαος Καζιμίρ της Οράγγης-Νάσσαου (Ολλανδικά: "Graaf Claus Casimir van Orange-Nassau", 21 Μαρτίου 2004 -) είναι το δεύτερο παιδί του Πρίγκιπα Κωνσταντίνου της Ολλανδίας. Είναι έκτος στη σειρά διαδοχής του ολλανδικού θρόνου.
Ιερά Μητρόπολις Σισανίου και Σιατίστης

Η Ιερά Μητρόπολις Σισανίου και Σιατίστης είναι μια από τις Μητροπόλεις των λεγομένων «"Νέων Χωρών"». Έδρα της είναι η Σιάτιστα.

Είναι μία από τις μικρότερες Μητροπόλεις της Εκκλησίας της Ελλάδος και γεωγραφικά περιλαμβάνει την ιστορική Επαρχία Βοΐου του Νομού Κοζάνης και τους οικισμούς Νοστίμου, Ανθηρού, Σπήλιος, Κερασσώνα, Άγιος Ηλίας, Διαλεκτού και Βέλους του Δήμου Ορεστίδος που υπάγονται διοικητικά στο Νομό Καστοριάς.